# 2024关于元宵节的诗句大全

来源：网络 作者：紫陌红尘 更新时间：2024-10-17

*去年元夜时，花市灯如昼。　　月到柳梢头，人约黄昏后。　　今年元夜时，月与灯依旧。　　不见去年人，泪湿春衫袖。　　《京都元夕》 (元)元好问　　袨服华妆着处逢 ，六街灯火闹儿童 。　　长衫我亦何为者 ，也在游人笑语中 。　　折桂令 元宵(元)...*

去年元夜时，花市灯如昼。

　　月到柳梢头，人约黄昏后。

　　今年元夜时，月与灯依旧。

　　不见去年人，泪湿春衫袖。

　　《京都元夕》 (元)元好问

　　袨服华妆着处逢 ，六街灯火闹儿童 。

　　长衫我亦何为者 ，也在游人笑语中 。

　　折桂令 元宵(元)失名

　　爱元宵三五风光，月色婵娟，灯火辉煌。

　　月满冰轮，灯烧陆海，人踏春阳。

　　三美事方堪胜赏，四无情可恨难长。

　　怕的是灯暗光芒，人静荒凉，角品南楼，月下西厢。

　　《汴京元夕》 (明)李梦阳

　　中山孺子倚新妆，郑女燕姬独擅场。

　　齐唱宪王春乐府， 金梁桥外月如霜。

　　《元 宵》 (明) 唐寅

　　有灯无月不娱人，有月无灯不算春。

　　春到人间人似玉， 灯烧月下月如银。

　　满街珠翠游村女，沸地笙歌赛社神。

　　不展芳尊开口笑，如何消得此良辰。

　　《元夜踏灯》(清)董舜民

　　百枝火树千金屧，宝马香尘不绝。飞琼结伴试灯来，忍把檀郎轻别。

　　一回佯怒，一回微笑，小婢扶行怯。

　　石桥路滑缃钓蹑，向阿母低低说。妲娥此夜悔还无?怕入广寒宫阙。

　　不如归去，难畴畴昔，总是团圆月。

本文档由站牛网zhann.net收集整理，更多优质范文文档请移步zhann.net站内查找